Document ID: /roh_data/filtered/fineweb-2-filterrobots_roh.jsonl.gz/69844

Abunament general da la saira na funcziuna betg sco previs
- Mesemna, 8.4.2015, 8:48
L’abunament general da la saira da las Viafiers federalas svizras n’è betg vegnì vendì sco previs. Dapi dus mais è l’offerta nova en ina fasa da test.
Enfin uss saja vegnì vendì radund 1’000 abunaments. Las Viafiers federalas svizras quintavan dentant da vender circa 15’000 abunaments, ha ditg Andreas Keller da l’associaziun per il traffic public a las medias.
Finamira da quest abunament general da la saira è d’emplenir meglier ils trens e bus durant il temp al ur.
RR novitads 09.00